Szám: 1-7/2015. 19. sz. napirendi pont anyaga

**Előterjesztés**

**Zalaszentgrót Város Önkormányzat Képviselő-testületének**

**2015. május 28-i rendes ülésére**

**Tárgy:** Katalin lakótelep garázssorának térvilágítása

**Tisztelt Képviselő-testület!**

Az elmúlt időszakban lakossági bejelentésként több alkalommal felvetődött, hogy a Katalin lakótelep K-i részén lévő 80 garázsból álló, Zalaszentgrót 761/13 helyrajzi számú telken elhelyezkedő garázssor nem rendelkezik közvilágítással, mely a balesetek és a vagyon elleni bűncselekmények (elsősorban a betörések) kockázatát is jelentősen megnöveli.

Az EH-SZER Energetikai és Távközlési Hálózatépítő és Szerelő Kft., mint közvilágítási rendszerek kivitelezésére jogosult gazdasági társaság a 2015. márciusában kelt megkeresésünkre előzetes ajánlatot adott az alább részletezett elvégzendő munkálatokra:

* garázsoknál - földkábeles közvilágítási hálózat kiépítése
* 3 db 8 m-es acél horganyzott kandeláber telepítése, lámpakarral, 70 W-os Na lámpatesttel szerelve (LYRA 10/70 tip.)
* kb. 70-80 m nyomvonalon NAYY 4x25 mm2-es közvilágítási kábel fektetése, zöldterületen, földmunkálatokkal együtt
* 1 db 3 ÁK földre telepített közvilágítási szekrény elhelyezése és bekötése, meglévő közvilágítási kábel beforgatásával, az új közvilágítási kábel megtáplálására
* új nyomvonal geodézia kitűzése és bemérése

|  |  |  |  |
| --- | --- | --- | --- |
| A tervezésre és a munkálatokra az alábbi ajánlat érkezett: | |  | |
| |  |  | | --- | --- | | **Munkarész** | **Tájékoztató ajánlati ár** | | Kivitelezés összesen | 1.290.000,-Ft+Áfa | | Tervezési költség összesen | 160.000,-Ft+Áfa | | Összes költség | 1.450.000,- Ft+Áfa | |
|  |
| Az ajánlati ár tartalmazza a beépítésre kerülő anyagok árát, az E.ON szakfelügyeleti költségét és az új nyomvonal geodéziai kitűzését és bemérését, viszont nem tartalmazza a tulajdonosi hozzájárulások beszerzésével összefüggő költségeket.  A **Gazdasági és Városfejlesztési Bizottság** az előterjesztést a 2015. május 21-i ülésén megtárgyalta, a 29/2015. (IV.21.) számú határozatával elfogadta, és a Képviselő-testületnek elfogadásra javasolja.  Kérem a T. Képviselő-testületet, hogy az előterjesztést szíveskedjen megtárgyalni, majd azt követően az alábbi határozati javaslatot elfogadni.  **Határozati javaslat:**  Zalaszentgrót Város Önkormányzatának Képviselő-testülete úgy dönt, hogy a Katalin lakótelep K-i részén elhelyezkedő garázssor közvilágítási rendszerének bővítését az EH-SZER Energetikai és Távközlési Hálózatépítő és Szerelő Kft.-től megrendeli, és a szükséges 1.450.000,- Ft + ÁFA összeget az önkormányzat 2015. évi költségvetésének általános fejlesztési tartaléka terhére biztosítja.  A Képviselő-testület felhatalmazza a polgármestert a vállalkozási szerződés aláírására.  **Határidő:** - a szerződés aláírására: 2015. június 10.  - a munkálatok befejezésére: 2015. december 31.  **Felelős:** Baracskai József polgármester  **Zalaszentgrót**, 2015. május 13.    **Baracskai József**  polgármester  A határozati javaslat a törvényességi előírásnak megfelel.  **Dr. Simon Beáta**  jegyző | | |  | |
|  | | |  | |