Szám: 1-7/2015.

12. sz. napirendi pont anyaga

**Előterjesztés**

**Zalaszentgrót Város Önkormányzat Képviselő-testületének**

**2015. május 28-i rendes ülésére**

**Tárgy:** Zalaszentgrót Város Önkormányzat együttműködése a Zala Megyei Kereskedelmi és Iparkamarával és a Zala Megyei Vállalkozásfejlesztési Alapítvánnyal

**Tisztelt Képviselő-testület!**

A kormány a fejlesztési irányelveit az új energiapolitika, a vidékfejlesztés, a területfejlesztés, a növekvő foglalkoztatás témakörében határozta meg, mely fejlesztési irányok kihatnak az önkormányzatok fejlesztési elképzeléseire is. A jelenlegi kormányprogram szerint a fejlődés húzóágazatai közé tartozik a területi operatív program, KEHOP, az üzleti- és kereskedelmi szolgáltatás, valamint az idegenforgalom és falusi turizmus. Ennek fényében készült el Zalaszentgrót Város Önkormányzatának 2015-2020. évi Gazdasági Programja, melyet a Képviselő-testület a 2015. április 29-i ülésén az 51/2015. (IV. 29.) számú határozatával fogadott el.

Az elfogadott Gazdasági Program értelmében Zalaszentgrót Város Önkormányzatának a településfejlesztésben meghatározó szerepet kell vállalnia, továbbra is a térség meghatározó tagjának kell lennie. A település jövőjét, hosszú távú fejlődését és fejlesztését szolgáló fejlesztési tervek között szerepel a térségi kapcsolatok erősítése, a munkahelyteremtő beruházások ösztönzése, az idegenforgalmi övezet kialakítása, az idegenforgalom és a turizmus fejlesztése. A szóban forgó fejlesztési tervek megvalósításának érdekében javasolt lépés, hogy az önkormányzat a korábbinál hatékonyabban tartsa a kapcsolatot a térség gazdaság szereplőivel.

Zalaszentgrót Város Önkormányzata érdekelt a helyi vállalkozások versenyképességének, piaci stabilitásának megteremtésében, eredményeinek javításában. A fenti célkitűzésekre tekintettel indokolt együttműködési megállapodást kötni a Zala Megyei Kereskedelmi és Iparkamarával, valamint a Zala Megyei Vállalkozásfejlesztési Alapítvánnyal. Az elkészült megállapodások az előterjesztés 1-2. számú mellékletét képezik.

Az együttműködési megállapodások a Zalaszentgrót Város Önkormányzata és a Zala Megyei Kereskedelmi és Iparkamara, illetőleg a Zala Megyei Vállalkozásfejlesztési Alapítvány munkáját segítő kapcsolatrendszer kialakítását, valamint a korábbi kapcsolatok szorosabbra fűzését célozzák, amely biztosítja, hogy az együttműködő felek a magyar vállalkozásokat segítő vállalkozásfejlesztési stratégia kialakításában, vállalkozásindítás elősegítésében, piacteremtésben, valamint az Európai Uniós támogatások területén közösen fejtsék ki erőfeszítéseiket.

A **Gazdasági és Városfejlesztési Bizottság** az előterjesztést a 2015. május 21-i megtárgyalta, a 28/2015. (V. 21.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztés megvitatása után az alábbi határozati javaslatot elfogadni szíveskedjék.

**Határozati javaslat:**

1. Zalaszentgrót Város Önkormányzatának Képviselő-testülete a Zala Megyei Kereskedelmi és Iparkamarával megállapodást köt az előterjesztés 1. számú melléklete szerinti tartalommal.

A Képviselő-testület felhatalmazza a polgármestert a mellékelt megállapodás aláírására.

A Képviselő-testület felkéri a jegyzőt, hogy a döntésről a határozati kivonat egy példányának megküldésével értesítse a Zala Megyei Kereskedelmi és Iparkamarát.

*Határidő:* 2015. június 30.

*Felelős:* Baracskai József polgármester

Dr. Simon Beáta jegyző

1. Zalaszentgrót Város Önkormányzatának Képviselő-testülete a Zala Megyei Vállalkozásfejlesztési Alapítvánnyal megállapodást köt az előterjesztés 2. számú melléklete szerinti tartalommal.

A Képviselő-testület felhatalmazza a polgármestert a mellékelt megállapodás aláírására.

A Képviselő-testület felkéri a jegyzőt, hogy a döntésről a határozati kivonat egy példányának megküldésével értesítse a Zala Megyei Vállalkozásfejlesztési Alapítványt.

*Határidő:* 2015. június 30.

*Felelős:* Baracskai József polgármester

Dr. Simon Beáta jegyző

Zalaszentgrót, 2015. május 22.

|  |  |
| --- | --- |
|  | Baracskai József  polgármester |

A határozati javaslat a törvényességi követelményeknek megfelel.

|  |  |
| --- | --- |
|  | Dr. Simon Beáta  jegyző |

1. *sz. melléklet*

**Együttműködési Megállapodás**

amely létrejött egyrészről

Zalaszentgrót Város Önkormányzata (székhelye: 8790 Zalaszentgrót, Dózsa Gy. u. 1.; törzsszáma: 734390, adószáma: 15734398-2-20, képviseli: Baracskai József polgármester, a továbbiakban: Önkormányzat)

másrészről

Zala Megyei Kereskedelmi és Iparkamara (székhelye: 8900 Zalaegerszeg, Petőfi utca 24.; nyilvántartási száma: 1039, adószáma: 18953233-2-20, képviseli: Mazzag Ferenc elnök, a továbbiakban: ZMKIK)

- a továbbiakban együtt: Együttműködő Felek - között az alulírott helyen és napon az alábbiak szerint:

1. A Megállapodás célja az Önkormányzat és a ZMKIK munkáját segítő kapcsolatrendszer kialakítása, valamint a korábbi kapcsolatok szorosabbra fűzése, amely biztosítja az alábbi célokat:
   1. az Önkormányzat gazdasági fejlesztési céljainak meghatározásában és az ezek végrehajtásához szükséges eszközrendszer kialakításában való szakmai segítség nyújtása;
   2. a Magyar Kormány mikro-, kis- és középvállalkozások 2014-2020 stratégiájának támogatása Zalaszentgróton;
   3. a zalaszentgróti székhelyű és telephelyű kis- és középvállalkozások segítése, a helyi vállalkozói kultúra fejlesztése;
   4. vállalkozásélénkítő eszközrendszer kialakítása és működtetése;
   5. hazai és külföldi fejlesztési források lehetőség szerinti maximális bevonása és koordinált felhasználása;
   6. Együttműködő Felek kölcsönösen együttműködnek egymás vállalkozásfejlesztési tevékenységének népszerűsítésében;
   7. a ZMKIK által összegyűjtött vállalkozói ötletek, igények átvétele, a vállalkozások képviselete, adatbázisok fejlesztése.
2. Együttműködő Felek érdekeltek a helyi vállalkozások versenyképességének, piaci stabilitásának megteremtésében, eredményeinek javításában. Együttműködő Felek a magyar vállalkozásokat segítő vállalkozásfejlesztési stratégia kialakításában, vállalkozásindítás elősegítésében, piacteremtésben, valamint az Európai Uniós támogatások területén fejtik ki közösen erőfeszítéseiket.
3. Jelen Megállapodás keretében az Önkormányzat vállalja, hogy lehetőséget biztosít arra, hogy a város intézményei, vállalkozásai, lakói megismerjék a ZMKIK által nyújtott szolgáltatásokat (tanácsadás, rendezvényszervezés, információnyújtás, innováció, Europe Direct, pályázatfigyelés, üzlet partnerkeresés, okmányhitelesítés, szakképzés, Széchenyi Kártya Program, Gazdasági Mediáció, Békéltető Testület, Teljesítésigazolási Szakértői Szerv stb.). Az Önkormányzat a ZMKIK szolgáltatásait ajánlja a város intézményei, vállalkozásai, lakói részére.
4. Az Önkormányzat és a ZMKIK kölcsönösen biztosítják egymás számára, hogy információs hálózatuk felhasználásával az Önkormányzat, illetve a ZMKIK által nyújtott szolgáltatások ismertetésre kerüljenek, rendezvényeiken prezentációs, szakmai kiadványaikban publikációs és kommunikációs lehetőségeket biztosítanak egymás számára (interjúk, PR cikkek, meghívók, tájékoztatók, stb.), valamint saját honlapjukon kölcsönös kapcsolódási, áthivatkozási lehetőséget biztosítanak egymás részére. Együttműködő Felek a közös megjelenések anyagait előzetesen egyeztetik egymással, beleértve a PR és marketing anyagok előállítási és megjelenítési formáit, helyeit. Ezek költségeit előzetes megállapodás alapján fizetik.
5. Jelen Megállapodás eredményeit, tapasztalatait Együttműködő Felek rendszeresen, szükség szerint értékelik, az értékelésről jegyzőkönyvet vesznek fel.
6. Együttműködő Felek kijelentik, hogy a jelen Megállapodásból származó jogaik gyakorlása és kötelezettségeik együttműködést teljesítése során jóhiszeműen és tisztességesen, egymás érdekeinek kölcsönös tiszteletben tartásával járnak el. Együttműködő Felek kijelentik továbbá, hogy jelen Megállapodás kikötéseit, valamint a Megállapodással összefüggésben tett bármely nyilatkozatukat a jóhiszeműség követelményei szerint kell értelmezni.
7. Jelen Megállapodást az Együttműködő Felek csak írásban és teljes nézetazonosságot tükröző közös megegyezéssel módosíthatják. A megszüntető egyoldalú nyilatkozatoknak is érvényességi feltétele az írásba foglalás.
8. Jelen Megállapodás 2015. június 1. napjától számítottan, határozatlan időtartamra jön létre.
9. Együttműködő Felek bármelyike jogosult a Megállapodást azonnali hatállyal felmondani, ha a másik fél a jelen Megállapodásban foglaltakat súlyosan megszegi. Az Együttműködő Felek egymás érdekeinek figyelembevételével járnak el, ezért rögzítik, hogy a jelen Megállapodás felmondása előtt egyeztetést tartanak, ahol megvitatják felmondás alapjául szolgáló okokat, s az egyeztetés eredményének ismeretében döntenek a Megállapodás felmondásáról.
10. Jelen Megállapodás 4 (négy) egymással szó szerint mindenben megegyező, magyar nyelvű példányban készült, amely példányok közül 2-2 példány az Önkormányzatot és a ZMKIK-t illeti meg.
11. Együttműködő Felek megállapodnak abban, hogy a jelen megállapodásból eredő jogvitáikat elsődlegesen békés úton intézik, és kizárólag a peren kívüli egyeztetés meghiúsulása esetén fordulnak bírósághoz. Felek megállapodnak abban, hogy a jelen megállapodásból eredő esetleges későbbi jogvitáikra vonatkozóan pertárgyértéktől függően a Zalaegerszegi Járásbíróság, illetve a Zalaegerszegi Törvényszék kizárólagos illetékességét kötik ki.
12. Együttműködő Felek a jelen Megállapodást elolvasták rendelkezéseit közösen értelmezték, és mint akaratukkal mindenben megegyezőt, jóváhagyólag - amennyiben szükséges, úgy az erre hatáskörrel rendelkező szervük felhatalmazásának birtokában - a mai napon aláírták.

Kelt: Zalaszentgrót, 2015. *……..* napján

………………………………. …………………………………

**Baracskai József Mazzag Ferenc**

Zalaszentgrót Város Önkormányzata Zala Megyei Kereskedelmi és Iparkamara

polgármester elnök

1. *sz. melléklet*

**Együttműködési Megállapodás**

amely létrejött egyrészről

Zalaszentgrót Város Önkormányzata (székhelye: 8790 Zalaszentgrót, Dózsa Gy. u. 1.; törzsszáma: 734390, adószáma: 15734398-2-20, képviseli: Baracskai József polgármester, a továbbiakban: Önkormányzat)

másrészről

Zala Megyei Vállalkozásfejlesztési Alapítvány (székhelye: 8900 Zalaegerszeg, Köztársaság u. 17.; nyilvántartási száma: Apk. 60.042/1992/2., adószáma: 19276991-2-20, képviseli: Doucha Ferenc, a kuratórium elnöke, valamint Nagy András ügyvezető igazgató, a továbbiakban: ZMVA)

- a továbbiakban együtt: Együttműködő Felek - között az alulírott helyen és napon az alábbiak szerint:

1. A Megállapodás célja az Önkormányzat és a ZMVA munkáját segítő kapcsolatrendszer kialakítása, valamint a korábbi kapcsolatok szorosabbra fűzése, amely biztosítja az alábbi célokat:
   1. az Önkormányzat gazdasági fejlesztési céljainak meghatározásában és az ezek végrehajtásához szükséges eszközrendszer kialakításában való szakmai segítség nyújtása;
   2. a Magyar Kormány mikro-, kis- és középvállalkozások 2014-2020 stratégiájának támogatása Zalaszentgróton;
   3. a zalaszentgróti székhelyű és telephelyű kis- és középvállalkozások segítése, a helyi vállalkozói kultúra fejlesztése;
   4. vállalkozásélénkítő eszközrendszer kialakítása és működtetése;
   5. hazai és külföldi fejlesztési források lehetőség szerinti maximális bevonása és koordinált felhasználása;
   6. Együttműködő Felek kölcsönösen együttműködnek egymás vállalkozásfejlesztési tevékenységének népszerűsítésében;
   7. a ZMVA által összegyűjtött vállalkozói ötletek, igények átvétele, a vállalkozások képviselete, adatbázisok fejlesztése.
2. Együttműködő Felek érdekeltek a helyi vállalkozások versenyképességének, piaci stabilitásának megteremtésében, eredményeinek javításában. Együttműködő Felek a magyar vállalkozásokat segítő vállalkozásfejlesztési stratégia kialakításában, vállalkozásindítás elősegítésében, piacteremtésben, valamint az Európai Uniós támogatások területén fejtik ki közösen erőfeszítéseiket.
3. Jelen Megállapodás keretében az Önkormányzat vállalja, hogy lehetőséget biztosít arra, hogy a város intézményei, vállalkozásai, lakói megismerjék a ZMVA által nyújtott szolgáltatásokat. Az Önkormányzat a ZMVA termékeit, szolgáltatásait (tanácsadás, képzés, rendezvényszervezés, projektmenedzsment, pályázatírás, információnyújtás, inkubátorház program, klaszter tevékenység, Enterprise Europe Network, innováció, megújuló energiák) ajánlja a város intézményei, vállalkozásai, lakói részére.
4. Az Önkormányzat és a ZMVA kölcsönösen biztosítják egymás számára, hogy információs hálózatuk felhasználásával az Önkormányzat, illetve a ZMVA által nyújtott szolgáltatások ismertetésre kerüljenek, rendezvényeiken prezentációs, szakmai kiadványaikban publikációs és kommunikációs lehetőségeket biztosítanak egymás számára (interjúk, PR cikkek, meghívók, tájékoztatók, stb.), valamint saját honlapjukon kölcsönös kapcsolódási, áthivatkozási lehetőséget biztosítanak egymás részére. Együttműködő Felek a közös megjelenések anyagait előzetesen egyeztetik egymással, beleértve a PR és marketing anyagok előállítási és megjelenítési formáit, helyeit. Ezek költségeit előzetes megállapodás alapján, a rájuk eső részek szerint fizetik.
5. Jelen Megállapodás eredményeit, tapasztalatait Együttműködő Felek rendszeresen, szükség szerint értékelik, az értékelésről jegyzőkönyvet vesznek fel.
6. Jelen Megállapodás keretmegállapodásként funkcionál, Együttműködő Felek az egyes ügyekben történő konkrét együttműködésük feltételeit külön megállapodásban rögzítik, amelynek feltételeit jelen Megállapodásban foglaltak figyelembe vételével állapítják meg.
7. Együttműködő Felek kijelentik, hogy a jelen Megállapodásból származó jogaik gyakorlása és kötelezettségeik együttműködést teljesítése során jóhiszeműen és tisztességesen, egymás érdekeinek kölcsönös tiszteletben tartásával járnak el. Együttműködő Felek kijelentik továbbá, hogy jelen Megállapodás kikötéseit, valamint a Megállapodással összefüggésben tett bármely nyilatkozatukat a jóhiszeműség követelményei szerint kell értelmezni.
8. Jelen Megállapodást az Együttműködő Felek csak írásban és teljes nézetazonosságot tükröző közös megegyezéssel módosíthatják. A megszüntető egyoldalú nyilatkozatoknak is érvényességi feltétele az írásba foglalás.
9. Jelen Megállapodás 2015. június 1. napjától számítottan, határozatlan időtartamra jön létre.
10. Együttműködő Felek bármelyike jogosult a Megállapodást azonnali hatállyal felmondani, ha a másik fél a jelen Megállapodásban foglaltakat súlyosan megszegi. Az Együttműködő Felek egymás érdekeinek figyelembevételével járnak el, ezért rögzítik, hogy a jelen Megállapodás felmondása előtt egyeztetést tartanak, ahol megvitatják felmondás alapjául szolgáló okokat, s az egyeztetés eredményének ismeretében döntenek a Megállapodás felmondásáról.
11. Jelen Megállapodás 4 (négy) egymással szó szerint mindenben megegyező, magyar nyelvű példányban készült, amely példányok közül 2-2 példány az Önkormányzatot és a ZMVA-t illeti meg.
12. Együttműködő Felek a jelen Megállapodást elolvasták rendelkezéseit közösen értelmezték, és mint akaratukkal mindenben megegyezőt, jóváhagyólag - amennyiben szükséges, úgy az erre hatáskörrel rendelkező szervük felhatalmazásának birtokában - a mai napon aláírták.

Kelt: Zalaszentgrót, 2015. *……..* napján

………………………………. …………………………………

**Baracskai József Doucha Ferenc**

Zalaszentgrót Város Önkormányzata Zala Megyei Vállalkozásfejlesztési Alapítvány

polgármester kuratóriumi elnök

…………………………………

**Nagy András**

Zala Megyei Vállalkozásfejlesztési Alapítvány

ügyvezető igazgató