Szám: 1-7/2015. 17. számú napirendi pont anyaga

**Előterjesztés**

Zalaszentgrót Város Önkormányzata Képviselő-testületének

2015. május 28-i rendes ülésére

**Tárgy:** Közétkeztetésre vonatkozó közbeszerzési eljárást lezáró döntés meghozatala

**Tisztelt Képviselő-testület!**

Mindannyiunk előtt ismert, hogy a Zalaszentgrót Város Önkormányzatát terhelő közétkeztetési kötelezettségek vonatkozásában a jelenlegi szolgáltató 2015. június 30. napjával felmondta a 2010. október 13-án megkötött, és eredetileg 2011. január 1-jétől 2015. december 31-ig szóló szolgáltatási szerződést.

A fentiekre tekintettel - alapos előkészítő munka után - intézkedtünk a megindítandó közbeszerzési eljárás dokumentációjának előkészítéséről, melyet követően a T. Képviselő-testület a 2015. március 26-án megtartott zárt ülésén, a 46/2015. (III. 26.) számú képviselő-testületi határozatával döntött a "Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének folyamatos biztosítása" tárgyú közbeszerzési eljárás dokumentumainak elfogadásáról.

A 2015. április 29-i ülésen, a 71/2015. (IV. 29.) számú határozattal döntés született a közbeszerzési dokumentáció módosításának utólagos jóváhagyásáról. A módosítás indokaként a T. Képviselő-testület elfogadta, hogy a felhívás ún. fenntartott jellegének fenntartása rendkívüli módon szűkítené, adott esetben akár teljesen ki is zárhatná a versenyt, melyet mindenképpen meg kellett akadályoznunk.

Az eljárást megindító felhívás módosítása következtében az ajánlattételi határidő 2015. május 15., 10.00 órában került meghatározásra.

A fenti időpontig az alábbi négy gazdasági társaság nyújtott be ajánlatot:

- ATROPLUSZ Kft. (9800 Vasvár, József Attila u. 23-25.)

- Hungast ZEG Kft. (1119 Budapest, Fehérvári út 85.)

- TERRANO Étterem Kft. (2730 Albertirsa, Pesti út 65.)

- Vásártér Bt. (8790 Zalaszentgrót, Templom tér 1.)

A határidő lejártával egyidejűleg megnyitott bontási eljárás során a megbízott közbeszerzési szakértőnk az egyes ajánlattevők vonatkozásában ismertette az ajánlati dokumentumcsomag tartalmát, valamint az ajánlat számszerűsíthető adatait az ún. "Felolvasólap"-ok szerint.

Az ajánlatok érdemi vizsgálatára első körben a bíráló bizottság (eljáró személy: **Dr. Kovács Lajos**, témafelelős: **Gelencsérné Tarpál Mária**, **Molnár Szilveszterné**, **Gulyásné Belinszky Ilona**, pénzügyi-gazdasági szakember: **Kovács Szilvia**) 2015. május 18-án megtartott ülésén került sor, melyen a tagok egyhangú szavazással Dr. Kovács Lajost bízták meg a bíráló bizottság elnöki feladataival.

A közbeszerzési eljárás belső felelősségi rendje értelmében az ajánlat érvénytelenné nyilvánítása a bíráló bizottság kompetenciájába tartozik, ezért a bizottság 2015/1. számon, egyhangú szavazással meghozta az alábbi ügydöntő határozatot:

*"A 2015. május 15-én, 10.00 óra kezdettel megtartott bontási ülésén, a TERRANO Étterem Kft. (címe: 2730 Albertirsa, Pesti út 65.) ajánlata nem tartalmazta az ajánlati biztosíték befizetését igazoló bizonylatot.*

*A bíráló bizottság 2015. május 18-i ülése keretében ellenőrizte, hogy az ajánlatkérő számlájára az ajánlattételi határidő lejártáig beérkezett-e az ajánlati biztosíték összege.*

*A bíráló bizottság megállapította, hogy az ajánlattevő a megadott határidőig semmiféle formában nem fizette meg az ajánlati biztosítékot. Ezért a bíráló bizottság a TERRANO Étterem Kft. 2730 Albertirsa, Pesti út 65.* ***ajánlatát érvénytelennek nyilvánítja.****"*

A fenti határozatban megfogalmazott, hiánypótlás keretében nem orvosolható érvénytelenségi okra tekintettel nevezett ajánlattevő ajánlata a továbbiakban nem került értékelésre.

Ezt követően - a közbeszerzésekről szóló 2011. évi CVIII. törvény (Kbt.) 67. §-ának, valamint az eljárást megindító felhívás V.4./16. pontjának megfelelően - a fennmaradó három ajánlattevő részére hiánypótlási felhívások kerültek kiküldésre.

A hiánypótlásra megszabott határidőben (2015. május 22., 09.00 óra) valamennyi ajánlattevő pótolta a felhívásban megjelölt hiányosságokat, minden ajánlat érvényesnek minősült.

Az alábbiak szerint ismertetem az érvényes ajánlatok számszerűsíthető adatait:

I. Ajánlattevő megnevezése: **ATROPLUSZ Kft.**

Székhelye: 9800 Vasvár, József Attila u. 23-25.

**A műszaki leírásban kötelezően előírtak megvalósításáért kért bruttó ellenszolgáltatás:**

1. A kollégiumban biztosítandó reggeli ajánlati egységára. 308,- Ft
2. Az óvodai tízórai ajánlati egységára. 195,- Ft
3. Az óvodai ebéd ajánlati egységára. 475,- Ft
4. Az óvodai uzsonna ajánlati egységára. 195,- Ft
5. Az iskolai tízórai ajánlati egységára. 225,- Ft
6. Az iskolai és szociális ebéd ajánlati egységára. 595,- Ft
7. Az iskolai uzsonna ajánlati egységára. 225,- Ft
8. A kollégiumban biztosítandó vacsora ajánlati egységára. 575,- Ft

**A műszaki leírásban kötelezően előírt étrend változatossági mutatók:**

1. Az óvodai ebéd étrend változatossági mutatója. 98
2. Az iskolai és szociális ebéd étrend változatossági mutatója. 98

II. Ajánlattevő megnevezése: **Hungast ZEG Kft.**

Székhelye: 1119 Budapest, Fehérvári út 85.

**A műszaki leírásban kötelezően előírtak megvalósításáért kért bruttó ellenszolgáltatás:**

1. A kollégiumban biztosítandó reggeli ajánlati egységára. 362,- Ft
2. Az óvodai tízórai ajánlati egységára. 121,- Ft
3. Az óvodai ebéd ajánlati egységára. 407,- Ft
4. Az óvodai uzsonna ajánlati egységára. 121,- Ft
5. Az iskolai tízórai ajánlati egységára. 159,- Ft
6. Az iskolai és szociális ebéd ajánlati egységára. 559,- Ft
7. Az iskolai uzsonna ajánlati egységára. 159,- Ft
8. A kollégiumban biztosítandó vacsora ajánlati egységára. 420,- Ft

**A műszaki leírásban kötelezően előírt étrend változatossági mutatók:**

1. Az óvodai ebéd étrend változatossági mutatója. 100
2. Az iskolai és szociális ebéd étrend változatossági mutatója. 100

III. Ajánlattevő megnevezése: **Vásártér Bt.**

Székhelye: 8790 Zalaszentgrót, Templom tér 1.

**A műszaki leírásban kötelezően előírtak megvalósításáért kért bruttó ellenszolgáltatás:**

1. A kollégiumban biztosítandó reggeli ajánlati egységára. 175,- Ft
2. Az óvodai tízórai ajánlati egységára. 90,- Ft
3. Az óvodai ebéd ajánlati egységára. 410,- Ft
4. Az óvodai uzsonna ajánlati egységára. 90,- Ft
5. Az iskolai tízórai ajánlati egységára. 95,- Ft
6. Az iskolai és szociális ebéd ajánlati egységára. 540,- Ft
7. Az iskolai uzsonna ajánlati egységára. 95,- Ft
8. A kollégiumban biztosítandó vacsora ajánlati egységára. 315,- Ft

**A műszaki leírásban kötelezően előírt étrend változatossági mutatók:**

1. Az óvodai ebéd étrend változatossági mutatója. 100
2. Az iskolai és szociális ebéd étrend változatossági mutatója. 100

Az ajánlatok elbírálása, valamint a döntéshozó Képviselő-testület számára a döntés-előkészítő javaslat megtétele szintén a bíráló bizottság hatásköreként került meghatározásra.

Az ajánlatok elbírálására a bíráló bizottság 2015. május 22., 09.00 órai kezdettel megtartott ülésén került sor a dokumentációban rögzített alábbi bírálati szempontrendszer alapján.

"A BÍRÁLATI SZEMPONTOK RÉSZLETEZÉSE

* Ajánlatkérő az ajánlatokat **az összességében legelőnyösebb ajánlat alapján értékeli a következő részszempontok alapján:**

**1. számú részszempont. Súlyszáma: 1**

Ajánlati árak, melynek során az ajánlatkérő ***8 alszempont***ot, 8 féle étkezésre tett adagonkénti egységárat értékel, eltérő súllyal.

Az ***egységár*** két tényezőből tevődik össze: a ***nyersanyagnormából*** és a ajánlattevő ***vállalkozói díj***ából, az úgynevezett *rezsidíj*ból, ami *tartalmazza az ajánlattevő valamennyi költségét és díját*.

Az ajánlat árat a két komponens (nyersanyagnorma + rezsidíj) árának megjelölésével, összesítve kell megadni, amelyben a *vállalkozói díj*, azaz az úgynevezett *rezsi*díj nem haladhatja meg a teljes összeg 40%-át.

**Az ajánlati ár kerekítési szabálya:**

* + a vállalkozói díj esetében, tekintettel arra, hogy a vállalkozói díj tekintetében készpénzforgalom nem történik, az ajánlatban a vállalkozói díjat egész számra kerekítve kell megadni.
  + a nyersanyagnorma tekintetében, tekintve, hogy a nyersanyagtérítést az ajánlatkérő készpénzben szedi be, az 1 és 2 forintos címletű érmék bevonása következtében szükséges kerekítés szabályairól rendelkező, 2008. évi III. törvény 1. és 2. §alapján: „Forintban, készpénzzel (bankjegy vagy érme átadásával) történő fizetés esetén, ha a fizetendő végösszeg nem 5 forintra vagy annak egész számú többszörösére végződik, úgy - a 4. §-ban foglaltak kivételével - a 2. §-ban meghatározott kerekítési szabály alapján kell a készpénzben fizetendő végösszeget meghatározni és a pénzfizetésre irányuló kötelezettséget teljesíteni.

**A kerekítés szabálya a következő:**

*a)* 0,01 forinttól 2,49 forintig végződő összegeket lefelé, a legközelebbi 0;

*b)* a 2,50 forinttól 4,99 forintig végződő összegeket felfelé, a legközelebbi 5;

*c)* az 5,01 forinttól 7,49 forintig végződő összegeket lefelé, a legközelebbi 5;

*d)* a 7,50 forinttól 9,99 forintig végződő összegeket felfelé, a legközelebbi 0 forintra végződő összegre kell kerekíteni.

Tehát a nyersanyagnormára tett vállalkozói árnak, a kerekítés fenti szabályát alkalmazva 5.- FORINTRA (pl.: 5; 15; 25; 35; 45; 55; 65; 75; 85; 95 stb…), vagy pedig 0.- FORINTRA (pl.: 10; 20; 30; 40; 50; 60; 70; 80; 90; 100 stb…) kell végződnie.

**Az ajánlati ár pontozása**

Az ajánlatkérő, az egyes alszempontokra adható minimális pontszámot 1 pontban, a maximális pontszámot 10 pontban határozza meg.

A pontozás során az alábbi képletet kell alkalmazni:

A legjobb, azaz a legalacsonyabb értéket tartalmazó ajánlat a maximum pontszámot (P max) kapja.

A többi ajánlat pontszámát a fordított arányosítás képletével határozza meg az ajánlatkérő.

P – P min/P max – P min = Á legjobb/ Á vizsgált, azaz:

P = Á legjobb osztva Á vizsgálttal szorozva (P max - P min) + P min, ahol: ***P****:* a vizsgált ajánlati elem adott szempontra vonatkozó pontszáma

***P max****:* a pontskála felső határa,

***P min****:* a pontskála alsó határa.

***Á legjobb***: a legelőnyösebb ajánlat tartalmi eleme, azaz a legjobb megajánlott ár.

***Á legrosszabb***: a legelőnytelenebb ajánlat tartalmi eleme, azaz a legrosszabb megajánlott ár.

***Á vizsgált***: a vizsgált ajánlat tartalmi eleme, azaz a megajánlott ára.

* Az egyes alszempontok eltérő súllyal szerepelnek, melyek súlyszámait az ajánlatkérő az alábbiakban határozza meg:

1. A gyógypedagógiai intézmény kollégiumában biztosítandó reggeli ajánlati egységára. Súlyszáma: 2
2. Az óvodai tízórai ajánlati egységára. Súlyszáma: 2
3. Az óvodai ebéd ajánlati egységára. Súlyszáma: 15
4. Az óvodai uzsonna ajánlati egységára. Súlyszáma: 2
5. Az iskolai és a gyógypedagógiai intézményi tízórai ajánlati egységára. Súlyszáma: 2
6. Az iskolai, a gyógypedagógiai intézményi ebéd, valamint a szociális ebéd ajánlati egységára. Súlyszáma: 15
7. Az iskolai és a gyógypedagógiai intézményi uzsonna ajánlati egységára. Súlyszáma: 2
8. A gyógypedagógiai intézmény kollégiumában biztosítandó vacsora ajánlati egységára. Súlyszáma: 6

* Az ajánlat elbírálásakor az egyes étkezésekre megajánlott árak alapján, a fenti, fordított arányosítás képletével kiszámított pontszámot az ajánlatkérő az adott étkezés súlyszámával megszorozza, majd összesíti és az így kapott pontok összege adja az ajánlattevőnek az **1. számú résszempontra kapott pontját.**

**2. számú részszempont. Súlyszáma: 1**

Az étrend változatossági mutatók, melynek során az ajánlatkérő 2 alszempontot, 2 féle étkezésre tett étrend változatossági mutatót értékel, azonos súllyal.

Az étrend változatossági mutató az ajánlattevő által, az ajánlatában 2 főétkezésre megadott 2 x 4 heti, azaz 2 x 20 napi étrend alapján számolt mutatószám, amely **a közétkeztetésre vonatkozó táplálkozás-egészségügyi előírásokról szóló** **37/2014. (IV. 30.) EMMI rendelet**2. számú melléklete szerinti képlet alapján az alábbiak szerint számítandó ki:

|  |  |
| --- | --- |
| leves***F*** + hús***F*** + főzelékf + köret***F*** |  |

|  |  |  |
| --- | --- | --- |
|  | leves***E*** + hús***E*** + főzelék***E*** + köret***E*** |  |

|  |  |  |
| --- | --- | --- |
| V = | ------------------------------------------ | x 100, |

ahol V = Változatossági mutató, ***F*** = féleségek száma: nyersanyag és ételkészítési technológiák kombinációját tekintve, ***E*** = előfordulások száma

Az étrend összeállításánál biztosítani kell, hogy:

*-* a 2. mellékletben foglalt változatossági mutató az egymást követő kétszer tíz élelmezési nap meleg étkezéseinek vonatkozásában ne legyen kisebb 60-nál, és

*-* az egymást követő kétszer tíz élelmezési nap főétkezéseiben egy ételsor csak egy alkalommal forduljon elő.

Az ajánlatkérő, az egyes alszempontokra adható minimális pontszámot 1 pontban, a maximális pontszámot 10 pontban határozza meg.

A pontozás során az alábbi képletet kell alkalmazni:

A legjobb, azaz a legmagasabb értéket tartalmazó ajánlat a maximum pontszámot (P max) kapja.

A többi ajánlat pontszáma az egyenes arányosítás képletével meghatározza meg az ajánlatkérő.

P – P min /P max – P min = V vizsgált /V legjobb, azaz:

P = V vizsgált osztva V legjobbal szorozva (P max - P min) + P min, ahol:

***P***: a vizsgált ajánlati elem adott szempontra vonatkozó pontszáma

***P max***: a pontskála felső határa

***P min***: a pontskála alsó határa

***V legjobb***: a legelőnyösebb ajánlat tartalmi eleme

***V legrosszabb***: a legelőnytelenebb ajánlat tartalmi eleme

***V vizsgált***: a vizsgált ajánlat tartalmi eleme;

* Az egyes alszempontok azonos súllyal szerepelnek, melyek súlyszámait az ajánlatkérő az alábbiakban határozza meg:

1. Az óvodai ebéd étrend változatossági mutatója. Súlyszáma: 23
2. Az iskolai és szociális ebéd étrend változatossági mutatója.

Súlyszáma: 23

* Az ajánlat elbírálásakor az egyes étrend változatossági mutatókat a fenti, egyenes arányosítás képletével kiszámított pontszámot az ajánlatkérő az adott étrend változatossági mutató súlyszámával megszorozza, majd összesíti és az így kapott pontok összege adja az ajánlattevőnek az **2. számú résszempontra kapott pontját.**

A két részszempont összesített, súlyozott pontszáma adja az egyes ajánlattevők összesített, végső pontszámát."

Az e tárgykörben született korábbi döntéseink alapján Önök előtt is ismert, hogy értékelési szempontként az összességében legelőnyösebb ajánlatot határoztuk meg, melyben - intézményenként és étkezési fajtánként elkülönülten - az ajánlati árakat, valamint az ebédekre vonatkozó étrend változatossági mutatókat azonos súlyszámú részszempontokként szerepeltettük.

Az ajánlatok értékelését megalapozó számításokat - összehasonlító módon - jelen előterjesztésem 1. számú melléklete tartalmazza.

Az értékelés alapján a bíráló bizottság egyhangú szavazással, a 2015/2. számú ügydöntő határozatával a Vásártér Bt. 8790 Zalaszentgrót, Templom tér 1. szám alatti gazdasági társaságot, mint az összességében legelőnyösebb ajánlatot benyújtót javasolja nyertes ajánlattevőként megállapítani. Az ügydöntő határozatot 2. számú mellékletként csatolom.

Kérem a T. Képviselő-testületet, hogy az előterjesztést szíveskedjen megtárgyalni és az alábbi határozati javaslatot elfogadni.

**Határozati javaslat:**

Zalaszentgrót Város Önkormányzatának Képviselő-testülete a "Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének folyamatos biztosítása" tárgyú közbeszerzési eljárás érvényességének és eredményességének megállapításával egyidejűleg - a bíráló bizottság ügydöntő határozatainak elfogadásával - az eljárás nyerteseként a Vásártér Bt. 8790 Zalaszentgrót, Templom tér 1. szám alatti gazdasági társaságot, mint az összességében legelőnyösebb ajánlatot benyújtó ajánlattevőt határozza meg.

**Határidő:** 2015. június 30.

**Felelős:** Baracskai József polgármester, illetve a felelősségi rend szerint

**Zalaszentgrót**, 2015. május 22.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző